Title: Materiál na rokovanie pre Mestskú radu v Žiline
Author: Sliviakova
Last saved by: Chvastek

Materiál na rokovanie pre Mestské zastupiteľstvo v Žiline

NÁVRH NA VYHLÁSENIE 
PAMÄTIHODNOSTÍ MESTA ŽILINA A ICH ZÁPIS 
DO ZOZNAMU EVIDOVANÝCH PAMÄTIHODNOSTÍ MESTA ŽILINA

Materiál obsahuje:

1.	Návrh na uznesenie
2.	Dôvodová správa
3.	Evidenčné listy pamätihodností mesta

Predkladá:	Ing. Viliam Mikuláš 
prednosta Mestského úradu v Žiline

Vypracoval:	Ing. arch. Martin Pavelek
		vedúci Odboru hlavného architekta

V Žiline, dňa 02.10.2008

 
 
Mestské zastupiteľstvo v Žiline

schvaľuje
 
Objekty:	01 – Dom smútku
		02 – Krytá plaváreň
		03 – Športová hala
		04 – Spojené elektrárne Slovenska
		05 – Ciachovňa
		06 – Mestská vila na Hálkovej ulici
		07 – Obytný dom na Námestí požiarnikov

za pamätihodnosti mesta Žilina a ich zapísanie do Zoznamu evidovaných pamätihodností mesta Žilina.

DÔVODOVÁ SPRÁVA
k návrhu na vyhlásenie pamätihodností mesta Žilina a ich zápisu 
do Zoznamu evidovaných pamätihodností mesta Žiline 

Ústava SR v článku 44 v bode 2 ukladá každému povinnosť „...chrániť a zveľaďovať životné prostredie a kultúrne dedičstvo“. Uznesením NR SR č.91/2001 bola schválená Deklarácia o ochrane kultúrneho dedičstva. V tejto deklarácii sa konštatuje, že „kultúrne dedičstvo SR je nenahraditeľným bohatstvom štátu a jeho občanov...“ a definuje pojem kultúrne dedičstvo. V čl. 3 deklaruje, že „ochrana kultúrneho dedičstva je verejným záujmom a vykonáva sa na základe rešpektovania individuálnych práv a slobôd občanov“.

Podľa §14 ods.4) zákona č.49/2002 Z.z. o ochrane pamiatkového fondu v znení neskorších predpisov: „Obec môže rozhodnúť o utvorení a odbornom vedení evidencie pamätihodností obce. Do evidencie pamätihodností obce možno zaradiť okrem hnuteľných a nehnuteľných vecí aj kombinované diela prírody a človeka, historické udalosti, názvy ulíc, zemepisné a katastrálne názvy, ktoré sa viažu k histórii a osobnostiam obce. Zoznam evidovaných pamätihodností obec predloží na odborné a dokumentačné účely krajskému pamiatkovému úradu; ak ide o nehnuteľné veci, predloží zoznam aj stavebnému úradu.“

Na území mesta Žilina sa nachádzajú hnuteľné a nehnuteľné veci, ktoré nie sú zapísané v Ústrednom zozname pamiatkového fondu Slovenskej republiky ako Národné kultúrne pamiatky, ale ktoré majú pre mesto a jeho obyvateľov svoju či už historickú, architektonickú, pamätnú ..... hodnotu.

V roku 2007 bolo pod číslom 4/2007 prijaté Mestským zastupiteľstvom v Žiline Všeobecne záväzné nariadenie o podmienkach výberu pamätihodností mesta a ich zápisu do Zoznamu evidovaných pamätihodností mesta Žiline.

V súlade s týmto VZN a plánom práce spracovali Komisia pre pamätihodnosti mesta a Odbor hlavného architekta návrh na vyhlásenie prvých siedmich objektov, a to Dom smútku, Krytá plaváreň, Športová hala, Spojené elektrárne Slovenska, Ciachovňa, Mestská vila na Hálkovej ulici a Obytný dom na Námestí požiarnikov. Bližšie údaje o navrhovaných objektoch sú uvedené v priložených evidenčných listoch. 

Členmi Komisie pre pamätihodnosti mesta sú: Mgr. Vladimír Majtan (Krajský pamiatkový úrad), Mgr. Milan Mazúr (Považská galéria umenia v Žiline), Mgr. Mária Okániková (Považské múzeum v Žiline), Ing. arch. Martin Pavelek (MsÚ v Žiline, OHA), Mgr. Peter Štánsky (Štátny archív v Bytči, pobočka Žilina), Akad. arch. Dušan Voštenák, Ing. arch. Rudolf Chodelka.

Predkladaný návrh na vyhlásenie pamätihodností mesta Žilina a ich zápis do Zoznamu evidovaných pamätihodností mesta Žilina bol prerokovaný 
–	na Komisii výstavby, územného plánovania a životného prostredia dňa 23.09.2008,
–	na Komisii dopravy dňa 25.09.2008.